|  |  |
| --- | --- |
| **Σχολή: ΜΗΧΑΝΙΚΩΝ****Τμήμα: ΜΗΧΑΝΙΚΩΝ ΠΛΗΡΟΦΟΡΙΚΗΣ & ΥΠΟΛΟΓΙΣΤΩΝ** | **Πανεπιστημιούπολη *1*****Ημερομηνία: 18-01-2019****Τηλέφωνο: 210-5385312****E-mail: ice@uniwa.gr** |

**ΑΝΑΚΟΙΝΩΣΗ ΕΝΑΡΞΗΣ ΠΡΑΚΤΙΚΗΣ ΑΣΚΗΣΗΣ ΜΕΣΩ ΤΟΥ ΠΡΟΓΡΑΜΜΑΤΟΣ ΕΣΠΑ (ΓΙΑ ΤΟΥΣ ΦΟΙΤΗΤΕΣ ΠΟΥ ΘΑ ΛΑΒΟΥΝ ΠΤΥΧΙΟ ΤΕΙ)**

Ενημερώνουμε τους φοιτητές του Τμήματος Μηχανικών Πληροφορικής και Υπολογιστών που θα λάβουν πτυχίο ΤΕΙ και επιθυμούν να πραγματοποιήσουν την πρακτική τους άσκηση μέσω του προγράμματος ΕΣΠΑ, ότι υπάρχουν εννέα (9) θέσεις πρακτικής άσκησης μέσω της Πράξης «Πρακτική Άσκηση Τριτοβάθμιας Εκπαίδευσης του Πανεπιστημίου Δυτικής Αττικής», με ημερομηνία έναρξης πρακτικής άσκησης την 01/03/2019.

Οι φοιτητές που ενδιαφέρονται να πραγματοποιήσουν την πρακτική τους άσκηση, παρακαλούνται να καταθέσουν στη Γραμματεία του Τμήματος [αίτηση](http://www.ice.uniwa.gr/wp-content/uploads/2019/01/%CE%91%CE%AF%CF%84%CE%B7%CF%83%CE%B7.docx) συμμετοχής μέχρι την Δευτέρα 28/01/2019 δηλώνοντας, κατά σειρά προτεραιότητας, το ενδιαφέρον τους για τρεις το πολύ από τις διαθέσιμες θέσεις ΠΑ που είναι αναρτημένες στον πίνακα ανακοινώσεων του Τμήματος και στο «Σύστημα Κεντρικής Υποστήριξης της Πρακτικής Άσκησης Φοιτητών ΑΕΙ» (https://atlas.grnet.gr/).

Η επιλογή των φοιτητών θα γίνει με τα εξής κριτήρια:

1. Ο φοιτητής να διανύει το 8ο (ή μεταγενέστερο) εξάμηνο σπουδών (κριτήριο αποκλεισμού),
2. Ο φοιτητής να έχει παρακολουθήσει με επιτυχία τα 2/3 του συνόλου των μαθημάτων του προγράμματος σπουδών (κριτήριο αποκλεισμού),
3. Ο φοιτητής να έχει ολοκληρώσει επιτυχώς τον αριθμό των απαιτούμενων μαθημάτων ειδικότητας. (κριτήριο αποκλεισμού).
4. Κοινωνικά κριτήρια (όπως υπαγωγή σε ειδική κοινωνική ομάδα) (μόρια:20),
5. Μέσος όρος βαθμολογίας ολοκληρωμένων μαθημάτων (μόρια: 20),
6. Αριθμός μαθημάτων, επιπλέον των 2/3 του συνόλου των μαθημάτων που έχει παρακολουθήσει με επιτυχία (κριτήριο 2), στα οποία έχει εξεταστεί επιτυχώς ο φοιτητής (μόρια: 10).

Τα αποτελέσματα θα ανακοινωθούν τηνΠαρασκευή 01/02/2019 στην ιστοσελίδα του Τμήματος: [*http://www.ice.uniwa.gr/education/undergraduate/internship/*](http://www.ice.uniwa.gr/education/undergraduate/internship/)

O φοιτητής, που επιθυμεί να υποβάλει ένσταση σχετικά με τα αποτελέσματα της αξιολόγησης, δικαιούται να προσφύγει εγγράφως προς τη Γραμματεία του Τμήματος εντός τριών (3) εργάσιμων ημερών από την κοινοποίηση των αποτελεσμάτων αξιολόγησης.

Η αποζημίωση των φοιτητών από το πρόγραμμα ΕΣΠΑ, ορίζεται στο ποσό των 280,00€/μήνα, συμπεριλαμβανομένης της ασφαλιστικής κάλυψης.

Οι Φορείς Υποδοχής Πρακτικής Άσκησης που επιθυμούν να απασχολήσουν φοιτητές για Πρακτική Άσκηση μέσω ΕΣΠΑ, οφείλουν υποχρεωτικά να εγγραφούν και να πιστοποιηθούν στο Πληροφοριακό σύστημα ΑΤΛΑΣ του Υ.Π.Ε.Θ. http://atlas.grnet.gr/ (Όσοι Φορείς έχουν ήδη πιστοποιηθεί στο σύστημα, δεν απαιτείται η ενέργεια αυτή). Απαραίτητη ενέργεια για όλους τους Φορείς Υποδοχής Πρακτικής Άσκησης είναι η δημιουργία κωδικού θέσης Πρακτικής Άσκησης και η δημοσίευσή της στο Πληροφοριακό Σύστημα ΑΤΛΑΣ.

**Ο Επιστημονικός Υπεύθυνος του Τμήματος Καθ. Δημήτριος Κεχαγιάς**